Kari Simonsen

Kari Simonsen (født 5. juni 1937) er en norsk skuespillerinne som er kjent både fra teater, film og TV. Hun var også en av flere faste programledere i talkshowet Studio 5 som gikk på TV-kanalen FEM. Simonsen spilte rollen som Gjertrud Krogstad i såpeserien Hotel Cæsar på TV 2.

Hun er utdannet ved Statens teaterhøgskole.

Karriere
Simonsen er en original og temperamentsfull skuespiller med bred publikumsappell såvel på teater som film, TV og radio. Hun var ansatt på Oslo Nye Teater fra 1960 til 1972, hvor hun blant annet spilte Sally Bowles i Cabaret. I 1972 ble hun fast ansatt ved Nationaltheatret, men har også spilt ved både Edderkoppen teater og Chat Noir. Hun kom tidlig med i Wesenlund-sfæren og gjorde utallige sketsjer sammen med Wesenlund/Heide Steen i blant annet radioserien Hørerøret, Vårt Partis våroffensiv 1968 og senere i flere episoder av Fleksnes. Hun hadde dessuten stemmen som Solan Gundersen i Ivo Caprino-Filmen Flåklypa Grand Prix fra 1975.

Hun har vært med i flere filmer og i forestillinger på ABC-teatret, Victoria Teater, Black Box Teater, Chateau Neuf og Bryggeteatret.

I 1998 spilte hun i Tolvskillingsoperaen av Bertolt Brecht i rollen som Fru Peachum, tiggerkongens kone. Forestillingen gikk på Nationaltheatrets Amfiscene i 65 fulle hus. Hun har også i mange år hatt rollen som Mor Åse i teateroppsetningen av Peer Gynt-stemnet ved Gålåvatnet, og var i oktober 2006 med på en konsertversjon av denne forestillingen i Central Park i New York.

Familie
Hun var gift med forfatteren Peder Wright Cappelen (død 1992) og er mor til forskerne Herman (filosof), Alexander (økonom) og Cornelius (statsviter) Cappelen. Kari Simonsen er datter av Jon Simonsen (1900–1975) og Marie Louise Heiberg (1910–2007). Advokaten Gustav Heiberg Simonsen er hennes bror (og far til journalisten Marie Simonsen).  Karis mormor Signe Konow (1871–1920) var etterkommer av gårdbruker, forfatter og politiker Wollert Konow (1809–1881) fra Bergen som i 1839 giftet seg med Maria Louise Oehlenschläger (1818–1910), datter av Adam Gottlob Oehlenschläger. Kari er poetens tipptippoldebarn, og er blant hans siste etterkommere. 
Se Heiberg
 Filmografi 
 "Børning 3" (2020)Detektiv Downs (2013)
 Novellefilmen Pyramiden (2012)
 Kunsten å tenke negativt (2006)
 Tyven, tyven (2002) 	
 Når nettene blir lange (2000)
  Aberdeen (2000) 	 	
 Sofies verden (1999)
 Absolutt blåmandag (1998) 	
 Bare skyer beveger stjernene (1998) 	
 Cellofan – med døden til følge (1998) 	
 Og takk for det - Wesensteen Afrika (TV-film) (1994)
 Liv (TV-film) (1994) 	
 Ute av drift (1992) 	
 Svampe (1990)
Vertshuset den gyldne hale (NRK Julekalender) (1989)
 Fleksnes – Rotbløyte '88 (Fru Olsen ved Perleporten) (TV-serie) (1988)
 Deilig er fjorden! (1985)
 Øye for øye Fleksnes – Tryggere kan ingen være (løssluppen dame) (TV-serie) (1982)
 To gode venner (1979) 	
 Mormor og de åtte ungene i skogen (1979) 	
 Mormor og de åtte ungene i byen (1977) 	
 Flåklypa Grand Prix (1975)
 Fleksnes – Når hver tar sin (en date) (TV-serie) (1974)
 Den siste Fleksnes (1974) 	
 Fleksnes Fataliteter - Vol 1 (1974) 
 Fleksnes – Blodgiveren (sykepleier) (TV-serie) (1972)	
 Olsenbanden og Dynamitt-Harry (1970) 
 Og takk for det (Wesensteen)	
 To på topp (1965) 	
 Nydelige nelliker (1964) 	
 5 loddrett'' (1959)

Referanser

Eksterne lenker 
 
 Kari Simonsen hos Filmfront

Norske skuespillere
Amandakomiteens Ærespris
Skuespillere i Hotel Cæsar